proxectonos/corpus_dominio_legal_administrativo_tmp huggingface dataset:
05/12/2018 | Administración LocalMunicipal
Zas
Aprobación inicial do padrón do servizo municipal de auga, 2.º trimestre 2018

ANUNCIO DE COBRANZA Aprobación do padrón do servizo municipal de auga correspondente ó consumo do segundo trimestre do ano 2018 Con data 29/11/2018, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do segundo trimestre do ano 2018 (do 1 de abril ao 30 de xuño) por un importe total de 16.871,36 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 2 de xaneiro de 2019 ata o día 2 de marzo de 2019. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 29 de novembro de 2018. O alcalde Manuel Muíño Espasandín
05/12/2018 | Administración LocalMunicipal
Vimianzo
Anuncio de aprobación provisional do orzamento para o exercicio 2019

O Pleno da Corporación, en sesión celebrada o día 1 de decembro de 2018, aprobou inicialmente o orzamento xeral do Concello de Vimianzo para o exercicio 2019, cuxo estado de gastos ascende a 5.776.502,28 € e no estado de ingresos a 5.776.502,28 €, xunto cas bases de execución, cadro de persoal e os seus anexos, e documentación complementaria. En cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais e, no artigo 20.1 do Real Decreto 500/1990, do 20 de abril, sométese o expediente a información pública e audiencia aos interesados, por prazo de quince días, durante os cales poderán examinalo e presentar as alegacións, reclamacións e suxestións que estimen oportunas. Se transcorrido o prazo anteriormente expresado non se presentasen reclamacións, considerarase definitivamente aprobado o orzamento xeral. Vimianzo, 3 de decembro de 2018 O alcalde-presidente Manuel Antelo Pazos
05/12/2018 | Administración LocalMunicipal
Ponteceso
Secretaría
Proposta de estrutura de costes do servizo municipal do ciclo integral da auga do Concello de Ponteceso

ANUNCIO DE INFORMACIÓN PÚBLICA da proposta de estrutura de costes do servizo municipal do ciclo integral da auga do Concello de Ponteceso Por acordo do Pleno da Corporación Municipal do Concello de Ponteceso de data 26.11.2018, aprobouse a proposta de estrutura de costes do servizo municipal do ciclo integral da auga do Concello de Ponteceso. En cumprimento de dito Acordo, sométese a información pública a proposta de estrutura de costes do servizo municipal do ciclo integral da auga do Concello de Ponteceso, de acordo co artigo 9.7 do Real Decreto 55/2017, do 3 de febreiro, polo que se desenvolve a Lei 2/2015, do 30 de marzo, de desindexación da economía española. Dito documento poderá ser examinado nas oficinas xerais do concello de Ponteceso, situadas na rúa Concello, 18 - 15110 Ponteceso (A Coruña), durante o prazo de 20 días hábiles, contados desde o día seguinte á publicación deste anuncio no Boletín Oficial da Provincia da Coruña, en horario de 9 a 14 horas, e, dentro do mesmo prazo, polas persoas ou entidades que tiveran interese, poderán formular por escrito as alegacións que estimen oportunas que serán presentadas na forma que establece o artigo 16.4 da Lei 39/2015, do 1 de outubro, do procedemento administrativo común das administracións públicas, podendo facelo a través do rexistro telemático da sede electrónica municipal. Ponteceso, 29 de novembro de 2018. O alcalde Xosé Lois García Carballido
05/12/2018 | Administración LocalMunicipal
Ares
Anuncio información pública. aprobación definitiva da modificación da Ordenanza reguladora do prezo público do servizo de axuda a domicilio municipal

Aprobada Inicialmente na sesión Plenaria Ordinaria de data 24 de setembro do 2018 a modificación da ORDENANZA FISCAL REGULADORA DO PREZO PÚBLICO DO SERVIZO DE AXUDA A DOMICILIO MUNICIPAL e sometida dita modificación a información pública no BOP nº 188 de data 2 de outubro do 2018 polo prazo de 30 días, sen terse presentado alegacións, elévase automáticamente a definitivo o acordo inicial, publicándose a modificación aprobada no artigos 4º: Contía do prezo público para os usuarios do servizo por libre concorrencia, aos efectos oportunos.4.1.- A contía do prezo público regulado no presente acordo será fixado nas tarifas contidas nos apartados seguintes referida a unha hora de prestación do servizo e que se determinará do seguinte xeito: Aos efectos previstos para aplicación das tarifas do presente artigo, o importe do prezo público será de 12,48 € / Hora para os usuarios do servizo por libre concorrencia, segundo as táboas seguintes: Ares, 28 de novembro do 2018 O Alcalde-Presidente Asdo: Julio Ignacio Iglesias Redondo
05/12/2018 | Administración LocalMunicipal
Fene
Secretaría
Lista definitiva admitidos e excluídos e designación do tribunal cualificador do proceso selectivo para a cobertura, mediante quenda de mobilidade, dunha vacante de policía local

ANUNCIO LISTA DEFINITIVA ADMITIDOS E EXCLUIDOS E DESIGNACIÓN DO TRIBUNAL CUALIFICADOR DO PROCESO SELECTIVO PARA A COBERTURA, MEDIANTE QUENDA DE MOBILIDADE, DUNHA VACANTE DE POLICÍA LOCAL Por Resolución da alcaldía núm.1471/2018, do 30.11.2018, resolveuse o seguinte: “O 10.08.2018 mediante Resolución da alcaldía núm.968/2018 convocouse o proceso de provisión, por quenda de mobilidade, dunha vacante no corpo da Policía Local de Fene conforme ás bases que foron aprobadas pola Xunta de Goberno Local do 09.08.2018. Un anuncio da convocatoria publicouse no Diario Oficial de Galicia núm.172, do 10.09.2018, e no Boletín Oficial do Estado núm.229, do 21.09.2018, rematando o prazo de presentación de instancias o 11.10.2018. O 26.10.2018 mediante resolución da alcaldía núm.1316/2018 e conforme ao disposto na base quinta das bases reguladoras do proceso de selección, aprobouse a lista provisional de admitidos e excluidos, outorgando un prazo de dez días hábiles para que os apirantes puideran emendar a documentación presentada. A dita resolución foi publicada no BOP núm.210 do 05.11.2018 e na páxina web do Concello. No prazo outorgado Mirian Adela Marta Miriam Cierva Fontoira presenta un escrito achegando un certificado emendado e actualizado. Conforme ao disposto na base quinta das bases reguladoras do proceso de selección, e de conformidade coa normativa vixente, RESOLVO: PRIMEIRO.–Declarar subsanada a documentación presentada por Mirian Adela Marta Miriam Cierva Fontoira. SEGUNDO.–Aprobar a lista definitiva de admitidos que se relaciona a continuación: TERCEIRO.–Aprobar a lista definitiva de excluidos que se relaciona a continuación: CUARTO.–Designar como membros do tribunal, titulares e suplentes, que xulgarán o proceso selectivo referenciado aos seguintes, comunicando que o réxime de recusación fronte á designación do tribunal é o previsto nos artigos 23 e 24 da Lei 40/2015, do 1 de outubro, de réxime xurídico do sector público: QUINTO.–Convocar aos membros do Tribunal para a súa constitución e inicio da valoración de méritos o día 10.12.2018 ás 10.30 horas nas dependencias da Casa do Concello. SEXTO.–Publicar a presente resolución no Boletín Oficial da Provincia da Coruña e na páxina web do Concello.” En Fene, 30 de novembro de 2018. O alcalde Gumersindo Pedro Galego Feal
05/12/2018 | Administración LocalMunicipal
O Pino
Exposición pública do padrón da taxa polo servizo de subministración de auga

Exposición pública do padrón da taxa polo servizo de subministración de auga, conservación de contadores, canon da auga, coeficiente de vertedura A Xunta de Goberno Local, en sesión extraordinaria que tivo lugar o día 18/10/2018, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondentes ó terceiro trimestre de 2018. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas poidan examinalo e, no seu saco, formular as reclamacións que estimen oportunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artigo 14.2 do texto refundido da lei reguladoras das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate a exposición ó publico do padrón. A interposición do recurso non suspende a eficacia das liquidacións correspondentes, agás que se so- licite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso- Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 30 de novembro de 2018. O alcalde-presidente Asdo.: Manuel Taboada Vigo
05/12/2018 | Administración LocalMunicipal
Ferrol
Facenda e Patrimonio
Padrón do aparcadoiro A Magdalena de decembro 2018

EDICTO O día 26/11/2018 aprobouse por decreto da Alcaldía o padrón municipal do aparcadoiro subterráneo do Mercado da Magdalena correspondente ao mes de decembro de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 27 de novembro de 2018. O alcalde Asdo.: Jorge Juan Suárez Fernández
05/12/2018 | Administración LocalMunicipal
Mañón
Aprobación inicial do orzamento municipal exercicio 2019

Aprobado inicialmente polo Pleno, en sesión ordinaria celebrada o 29 de novembro de 2018, o orzamento municipal para o exercicio 2019, así como, a documentación complementaria, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Mañón, 30 de novembro de 2018. O ALCALDE Alfonso Emilio Balseiro Gómez
05/12/2018 | Administración LocalMunicipal
Bergondo
Intervención
Aprobación inicial do orzamento xeral para o exercicio económico de 2019

EDICTO Orzamento para o exercicio económico de 2019 O Pleno municipal deste Concello, na sesión ordinaria que tivo lugar o 29 de novembro de 2018, aprobou inicialmente o orzamento xeral para o exercicio económico de 2019 e a plantilla de persoal funcionario e laboral para o dito exercicio, segundo o disposto no artigo 169 do Real decreto lexislativo 2/2004, do 5 de marzo, texto refundido da Lei reguladora das facendas locais (TRLRFL), polo que se expón ó público na Intervención deste Concello durante o prazo de quince días, que comezarán a contar desde o día seguinte ó da inserción do presente edicto no Boletín Oficial de Provincia, para que durante o mesmo se poidan formula-las reclamacións ante o Pleno nos termos establecidos nos artigos 170 do TRLRFL e 22 do Real Decreto 500/1990. Bergondo, 30 de novembro de 2018. A alcaldesa Asdo.: Alejandra Pérez Máquez
05/12/2018 | Administración LocalMunicipal
Ordes
Trámite de información pública de aprobación inicial do orzamento municipal, exercicio 2019

ANUNCIO Información pública: aprobación inicial do orzamento municipal para o exercicio 2019 O Pleno Corporativo, en sesión ordinaria celebrada o día 29 de novembro de 2018, aprobou inicialmente o orzamento xeral do Concello para o ano 2019, así como o cadro de persoal para o dito exercicio. De conformidade co establecido nas artigos 112.3 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poida realizar as reclamacións que estime oportunas. O orzamento e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 30 de novembro de 2018. A alcaldesa en funcións (Decreto delegación competencias 28/11/2018) Marius Mircea Maricris Bradea Cipolla
05/12/2018 | Administración LocalMunicipal
A Coruña
Servizo de Persoal
Rectificar erro material na base 5.4 das bases para a provisión de postos de traballo por concurso ordinario no Concello da Coruña convocatoria 1/18

ANUNCIO No Boletín Oficial da Provincia n.º 120, de data 26 de xuño de 2018, publicáronse as bases para a provisión de posto de traballo por concurso ordinario no concello da Coruña convocatoria 1/18. No Boletín Oficial da Provincia n.º 132 de data 12 de xullo de 2018, publicouse a corrección dun erro no anexo I e aclaración do quinto parágrafo da base 2 das bases para a provisión de posto de traballo por concurso ordinario no concello da Coruña convocatoria 1/18. No Boletín Oficial da Provincia n.º 177, de data 17 de setembro de 2018, publicouse a corrección de erros e a modificación do anexo I e a corrección do apartado 5.4.5 das bases para a provisión de posto de traballo por concurso ordinario no concello da Coruña convocatoria 1/18. Por Resolución Concelleira delegada de Facenda e Administración, por delegación da Xunta de Goberno Local, de data 30 de novembro de 2018, resolve, entre outros, a rectificación do erro material advertido na base 5.4 de tal xeito que onde di “Todos os cursos deberán ser impartidos por organismos oficiais ou homologados polas Administracións Públicas e Colexios Profesionais” debe dicir “Todos os cursos deberán ser impartidos ou homologados por organismos oficiais”. A Coruña, 03 de decembro de 2018. O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
31/12/2018 | Administración LocalMunicipal
Pontedeume
Delegación de funcións da Alcaldía-Presidencia. Periodo: Do 24.12.2018 ao 26.12.2018 e do 28.12.2018 ao 08.01.2019.

Delegación de funcións da Alcaldía-Presidencia. Periodo: Do 24.12.2018 ao 26.12.2018 e do 28.12.2018 ao 08.01.2019. (Expediente 2018/G003/000909) Por medio de decreto número 788/2018, de 21 de decembro, resolveuse delegar a totalidade das funcións da alcaldía, segundo o seguinte: “DON BERNARDO FERNANDEZ PIÑEIRO ALCALDE-PRESIDENTE DO CONCELLO DE PONTEDEUME (A CORUÑA). Vista a necesidade desta Alcaldía titular de ausentarse do termo municipal en vindeiras datas. En virtude ao establecido no artigo 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “.//. Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 2º Tenente de Alcalde, D. José Simoes Couceiro nos seguintes termos: Período: Do 24.12.2018 ao 26.12.2018 e do 28.12.2018 ao 08.01.2019, designándoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. José Simoes Couceiro, Alcalde en funcións (Delegación conferida por Decreto 788.2018 de 21 de decembro) en Pontedeume a 26 de decembro de 2018.
31/12/2018 | Administración LocalMunicipal
Muros
Exposición ao público das listas de contribuíntes das taxas polos servizos de subministración de auga, canon autonómico da auga e coeficiente de vertedura.

Exposición ao público das listas de contribuíntes das taxas polos servizos de subministración de auga, canon autonómico da auga e coeficiente de vertedura. O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 3º TRIMESTRE de 2018 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA&DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA&DELFÍN, S. L. na rúa do Cid nº 2 baixo en Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a alcaldesa do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA&DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09:00 a 13:30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 26 de decembro de 2018 A alcaldesa María Xosé Alfonso Torres
31/12/2018 | Administración LocalMunicipal
Moeche
Aprobacion inicial do padron de contribuintes por recollida de lixo, ano 2019

Por resolución da Alcaldía nº. 225/2018, de data 20/12/2018, prestouse aprobación inicial ao Padrón de Contribuintes por taxa por recollida domiciliaria do lixo, correspondente ao ano 2019, o que se expón o público polo prazo dun mes, contado a partires do día seguinte ó da publicación do presente edicto no BOP, a efectos de reclamacións, entendéndose definitivamente aprobado no caso de que non se produzan reclamacións no periodo indicado. Moeche a 21 de decembro de 2018. A ALCALDESA Asdo.: Beatriz Bascoy Maceiras.
31/12/2018 | Administración LocalMunicipal
Touro
Aprobación inicial “Proxecto de urbanización do S-04 do PXOM de Touro”

A Xunta de Goberno Local de Concello de Touro ( A Coruña), aprobou inicialmente en data 19 de decembro de 2018, o PROXECTO DE URBANIZACION DO S-04 DO PXOM DE TOURO, promovido pola empresa Queizuar S. L. Os efectos do establecido no artigo 226 e seguintes do Decreto 143/2016 do 22 de setembro, polo que se aproba o Regulamento da Lei 2/2016 de 10 de febreiro do solo de Galicia, exponse a información pública o mencionado proxecto polo prazo dun mes contado dende o seguinte a publicación do presente anuncio, para que os interesados poidan presentar as alegacións que estimen convinte o mencionado proxecto. Touro a 20 de decembro de 2018. O ALCALDE, Asdo.- Ignacio Codesido Barreiro.-
31/12/2018 | Administración LocalMunicipal
San Sadurniño
Aprobación inicial do orzamento xeral do Concello de San Sadurniño para o exercicio 2019

O Pleno do Concello de San Sadurniño, en sesión extraordinaria celebrada o día 19 de decembro de 2018, aprobou inicialmente o orzamento xeral do Concello de San Sadurniño para o 2019, en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texo Refundido da lei reguladora das facendas locais (TRLRFL). O expediente exponse ao público polo prazo de quince días hábiles, contados dende o día seguinte ao da publicación do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se presentasen reclamacións, o orzamento para o exercicio 2019 considerarase definitivamente aprobado, de conformidade co recollido no artigo 20.1 do Real Decreto 500/1990, do 20 de abril e o artigo 169.1 do Texto refundido da lei reguladora das facendas locais (TRLRFL). San Sadurniño, 26 de decembro de 2018. O alcalde Secundino García Casal
31/12/2018 | Administración LocalMunicipal
Ferrol
Recursos Humanos
Anuncio oferta de emprego público para o ano 2018

Provincia: A Coruña Corporación: Concello de Ferrol O alcalde presidente do Concello de Ferrol adoptou con data 27/12/2018, unha resolución que transcrita di: Aprobar a Oferta de Emprego Público correspondente ao ano 2018, que é a que de seguido se relaciona: O que se fai público para xeral coñecemento. Ferrol, 28 de decembro de 2018 O alcalde Jorge Juan Suárez Fernández
31/12/2018 | Administración LocalConsorcios
Consorcio para la Promoción de la Música
Anuncio de aprobación definitiva do expediente de modificación de crédito núm.6/2018 transferencias de créditos entre dististas áreas de gasto

A Xunta de Goberno do Consorcio para a Promoción da Música, en sesión ordinaria realizada o día 4 de decembro de 2018, aprobou inicialmente o expediente núm.: 708/2018 relativo á Modificación de créditos Nº 6/2018 Transferencias de Créditos entre aplicacións de distinta Area de gastos por un importe de trinta e un mil oitocentos corenta euros (//31.840,00.-€//). Finalizado o prazo de exposición pública sen que se presentasen reclamacións o alegacións, quedou automaticamente elevado a definitivo o acordo da Xunta de Goberno do Gonsorcio de aprobación inicial, o que se publica aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. • Aplicacións orzamentarias que ceden crédito. • Aplicación orzamentaria que recibe crédito. RESUMEN TOTAL POR CAPÍTULOS Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. A Coruña, 28 de decembro de 2018 O xerente, Andrés Luís Lacasa Nikiforov
31/12/2018 | Administración LocalMunicipal
Pontedeume
Anuncio de aprobación inicial de desafectación de bens de dominio-servizo público: Escola da Gándara (Nogueirosa).

Anuncio de aprobación inicial de desafectación de bens de dominio-servizo público: Escola da Gándara (Nogueirosa). (Expediente TEDeC: 2018/X999/000126) O Pleno do Concello de Pontedeume en sesión ordinaria celebrada o día 25 de outubro de 2018 adoptou o acordo relativo á desafectación de bens de dominio-público, que se transcribe, en síntese: “PRIMEIRO.- Aprobar inicialmente a desafectación e mutación demanial da Antiga Escola da Gándara Nogueirosa, coa natureza xurídica de Dominio Público-Servizo Público, afecto ata este momento ao uso Educativo-Docencia modificando o mesmo a medio da tramitación do presente expediente para ser destinadas a uso sociocultural. SEGUNDO. Solicitar autorización previa ao departamento Territorial da Coruña da Consellería de cultura, educación e ordenación universitaria segundo o procedemento establecido no Real Decreto 3186/1978 de 1 de decembro. TERCEIRO. Unha vez obtida a autorización antedita, publicar no Boletín Oficial da Provincia e no taboleiro de edictos do Concello de Pontedeume, polo prazo dun mes en virtude do artigo 269.1 da Lei 5/1997, de 22 de xullo, de Administración Local de Galicia, o Acordo adoptado e o expediente tramitado, a fin de que os interesados poidan presentar alegacións ou reclamación e estará a disposición dos interesados na sede electrónica deste concello [dirección https://www.pontedeume. gal]. CUARTO. Considerar aprobado definitivamente o Acordo plenario inicial e o expediente, de non presentarse alegacions o reclamacions ou no seu caso, con novo Acordo plenario definitivo resolvendo as mesmas.//.” O que se publica aos efectos de dar cumprimento ao trámite de exposición pública contido no punto terceiro do acordo transcrito Documento asinado dixitalmente por D. José Simoes Couceiro, Alcalde en funcións (Delegación conferida por Decreto 788.2018 de 21 de decembro), en Pontedeume, a 26 de decembro de 2018.
31/12/2018 | Administración LocalMunicipal
Vimianzo
Anuncio aprobación definitiva de MC núm.2018/TC/07

En cumprimento do art.169.1, por remisión do 177.2 do RDL 2/2004, do 5 de marzo, ao non presentárense alegacións durante o prazo de exposición pública, queda automaticamente elevado a definitivo o acordo plenario do día 01/12/2018 aprobando o expediente 2018/TC/07, sendo o resumo por capítulos: Contra este acordo, segundo o disposto no artigo 171 do RDL 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo Sen prexuízo disto e consonte o establecido no artigo 171.3 do RDL 2/2004, a interposición do dito recurso non suspenderá por si soa a efectividade do acto ou acordo impugnado. Vimianzo, 28 de decembro de 2018 O Alcalde, Manuel Antelo Pazos
31/12/2018 | Administración LocalMunicipal
Ferrol
Participación
Anuncio de aprobación inicial da Ordenanza xeral de subvencións do Concello de Ferrol

O Excmo. Concello Pleno, na sesión celebrada o día 19 de decembro de 2018, acordou a aprobación inicial da Ordenanza xeral de subvencións do Concello de Ferrol. De conformidade co disposto no artigo 49 da Lei 7/1985, do 2 de abril, reguladora das Bases do réxime local, sométese a información pública por un prazo de trinta días hábiles, contados a partir do día seguinte ó da publicación deste anuncio no Boletín Oficial da Provincia, para que as persoas interesadas poidan examinala e presentar as reclamacións ou suxestións que estimen oportunas. O texto íntegro da ordenanza poderase consultar durante este período no taboleiro de anuncios da sede electrónica da web municipal ( https://www.ferrol. gal/Sede/TaboleiroAnuncios ), no negociado de Participación Cidadá ou ben no taboleiro de edictos sito no Rexistro Xeral do Concello de Ferrol. De acordo co disposto no apartado c) do artigo 49 da Lei 7/1985, no suposto de que non se presentase ningunha reclamación ou suxestión, entenderase definitivamente adoptado o acordo ata entón provisional. Ferrol, 26 de decembro de 2018 O concelleiro delegado da área de Participación, Seguridade e Tráfico, Emprego, Normalización Lingüística e Promoción Económica (P. D. Resolución da Alcaldía de data 11/10/2016). (BOP nº 199, do 20/10/2016) Asdo.: Álvaro Montes Celeiro
31/12/2018 | Administración LocalMunicipal
Zas
Aprobación inicial Orzamento Municipal. Exercicio 2019

Aprobado inicialmente polo Pleno da Corporación, na sesión extraordinaria urxente de data 28 de Decembro de 2018, o Orzamento Xeral para o exercicio 2019 xunto cos seus anexos, as bases de execución do orzamento e a plantilla de persoal para dito exercicio, en cumprimento do disposto no artigo 169 do Texto Refundido da Lei Reguladora de Facendas Locais, aprobado polo Real Decreto Lexislativo 2/2004, de 5 de marzo, e disposicións concordantes exponse ao público, por plazo de quince días hábiles a contar dende o seguinte á inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, ante o Pleno da Corporación. En Zas, a 28 de decembro de 2018, O Alcalde, Asdo.- Manuel Muíño Espasandín
31/12/2018 | Administración LocalMunicipal
Pontedeume
Delegación de funcións da Alcaldía-Presidencia. Periodo: 20.12.2018.

Delegación de funcións da Alcaldía-Presidencia. Periodo: 20.12.2018. (Expediente 2018/G003/000873) Por medio de decreto número 772/2018, de 19 de decembro, resolveuse delegar a totalidade das funcións da alcaldía, segundo o seguinte: “DON BERNARDO FERNANDEZ PIÑEIRO ALCALDE-PRESIDENTE DO CONCELLO DE PONTEDEUME (A CORUÑA). Vista a necesidade desta Alcaldía titular de ausentarse do termo municipal o día 20.12.2018. En virtude ao establecido no artigo 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.].//. Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 2º Tenente de Alcalde, D. José Simoes Couceiro nos seguintes termos: Período: 20.12.2018 entre as 09 e as 15horas, designándoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. José Simoes Couceiro, Alcalde en funcións (Delegación conferida por Decreto 788.2018 de 21 de decembro) en Pontedeume a 26 de decembro de 2018.
31/12/2018 | Administración LocalMunicipal
Oroso
Anuncio de aprobación definitiva da modificación da relación de postos de traballo e organigrama do Concello de Oroso

ANUNCIO Finalizado o prazo de exposición ao público de vinte días do acordo de aprobación inicial da modificación da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 20/11/2018, e aprobado definitivamente de xeito automático ao non terse presentado alegacións en prazo, de conformidade co establecido no artigo 90 da Lei 7/1985 de base de réxime local e artigo 202 da lei 2/2015 de emprego público de Galicia. En cumprimento do disposto na lexislación vixente publícase o cadro resumen da dita modificación. Contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdición. Previamente cabe interpoñer, con carácter potestativo, recurso de reposición ante o órgano que ditou o acordo no prazo dun mes, sen que a súa interposición suspenda por se soa a aplicación dá relación de postos de traballo e organigrama aprobados pola Corporación. Non: O posto atópase cuberto con carácter definitivo Si: O posto atópase vacante ou cuberto temporalmente L: Posto reservado a persoal laboral F/S: Posto singularizado reservado a funcionarios F/N: Posto non singularizado reservado a funcionarios. E: Persoal Eventual A. X.: Escala de Administración xeral A. E: Escala de Administración especial H. N: Escalas de habilitación nacional Sen determinar: No caso do persoal laboral non figura ningunha referencia na medida en que o Convenio Colectivo de o non prevé nada ao respecto C: concurso L: libre designación No caso do persoal laboral aparece en branco na medida en que o Convenio Colectivo non prové nada ao respecto U. E.: Posto que pode ser ocupado por un nacional de calquera estado membro da U. E. R. N.: Posto reservado a nacionais españois. LCPL: A requirida pola lexislación galega sobre policías locais, así como a xeral da normativa sobre forzas e corpos de seguridade. Oroso 27 de decembro de 2018 O Alcalde Manuel Mirás Franqueira.
31/12/2018 | Administración LocalMunicipal
Ribeira
Aprobación definitiva da ordenanza A.3 Imposto sobre vehículos de tracción mecánica.

O Pleno da Corporación, na Sesión celebrada en data 5 de novembro de 2018, adoptou os seguintes acordos: Primeiro.- Aprobar a modificación, entre outras, das seguintes ordenanzas: – A.3 Imposto sobre vehículos de tracción mecánica. O acordo de aprobación inicial foi publicado no Boletín Oficial da Provincia Nº 214, de 9 de novembro, abríndose con elo o prazo de exposición pública previsto nos artigos 49 da Lei 7/1985, e 17 do RD 2/2004, a efectos de reclamacións e suxestións perante o Pleno, a contar dende a data de publicación do presente acordo. Non sendo presentada ningunha reclamación, e entendéndose por tanto definitivamente adoptado o acordo ate o de agora provisional, procédese á publicación dos artigos ou apartados destes obxecto de modificación na anterior ordenanza, a efectos da súa entrada en vigor. “ARTIGO 3.- Exencións. (.) 2. Para poder gozar das exención a que se refiren as letras e) e g) do apartado 1 deste artigo, os interesados/as deberán instar súa concesión, con anterioridade ao devengo do imposto, indicando as características do vehículo, a súa matricula e a causa do beneficio. No caso dos vehículos destinados ao transporte exclusivo de minusválidos, o condutor habitual do vehículo deberá estar empadroado no Concello de Riveira.” ARTIGO 5.- Tarifas. “1.- Establécense os seguintes coeficientes de incremento, por cada tipo de vehículo, sobre as tarifas mínimas establecidas no artigo 95.1 do RD 2/2004 polo que se aproba o Texto Refundido da Lei Reguladora das Facendas Locais: A) Turismos: 1.6237 B) Autobuses: 1.6300 C) Camións: 1.6311 D) Tractores: 1.6381 E) Remolques e semiremolques: 1.6373 F) Ciclomotores e motocicletas: 1.6581. (.)” Riveira, a 27/12/18 O Alcalde Manuel Ruiz Rivas
31/12/2018 | Administración LocalMunicipal
Oza-Cesuras
Delegación das atribucións da Alcaldía entre o 26 de decembro de 2018 e o 12 de xaneiro de 2019

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente R E S O L V O: PRIMEIRO: Delegar no Emil Ioan Hernandez de Alba Stancu, D. Andrés Taboada Marante, a totalidade das miñas atribucións os días comprendidos entre o 26 de decembro de 2018 e o 12 de xaneiro de 2019 (ambos incluídos). SEGUNDO: Notificar a presente Resolución ao Sr. Taboada Marante e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza – Cesuras, a 21 de decembro de 2018 O ALCALDE, O SECRETARIO, Asdo.- José Pablo González Cacheiro Asdo.- José C. Sánchez Presedo.
04/12/2018 | Administración LocalMunicipal
San Sadurniño
Exposición pública de aprobación de padrón fiscal de entrada de vehículos a través de birarrúas e reservas para aparcamento exclusivo do presente ano 2018

Apróbase por Resolución da Alcaldía con data de 28 de novembro de 2018, o padrón fiscal de entrada de vehículos a través de beirarrúas e reservas para aparcamento exclusivo do presente ano 2018, que comprende un total de 11 recibos por un importe un total de 694,73 euros e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación San Sadurniño, 27 de novembro de 2018. O ALCALDE, Secundino García Casal.
04/12/2018 | Administración LocalMunicipal
Culleredo
Economía, Facenda e Réxime Interior
Aprobación definitiva de expediente de transferencia de crédito

O Pleno da Corporación, en sesión celebrada o vinte e cinco de outubro de dous mil dezaoito, aprobou inicialmente un expediente de transferencia de crédito. Rematado o prazo de exposición pública sen que se presentase reclamación algunha contra o mesmo, de conformidade co disposto polo artigo 179 apartado segundo en relación co 169 do Real decreto lexislativo 2/2004, enténdese elevado a definitivo o acordo, procedendo á publicación do resumo do orzamento por áreas de gasto, incorporando a modificación aprobada: Culleredo, 29 de novembro de 2018. A concelleira delegada de Facenda, Patrimonio e Contratación Marta María Iglesias Becerra P. D. Resolución 10/11/2017; BOP n.º 218, do 16/11/2017
04/12/2018 | Administración LocalMunicipal
Porto do Son
Aprobación definitiva de modificacións orzamentarias

EDICTO Sometidos ao trámite de información pública os expedientes das modificacións orzamentarias “crédito extraordinario n.º 1/2018”, “suplemento de crédito n.º 1/2018” e “transferencia de crédito n.º 18/2018”, aprobados inicialmente polo Pleno da Corporación o 31/10/2018 sen que se presentasen reclamacións, elévase a definitivo o referido acordo, segundo dispón o TRLFL. O resumo do orzamento por capítulos é o que segue: Contra este acto poderase interpoñer recurso contencioso administrativo, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso-Administrativa. Sen prexuízo de que poida interporse calquera outro que se estime oportuno. Porto do Son, 30 de novembro de 2018. O alcalde-presidente Asdo.: José Luis Oujo Pouso
04/12/2018 | Administración LocalMunicipal
Mugardos
Emprazamento a interesados no procedemento ordinario 0000201 /2018

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 44 da Lei 39/2015 de 1 de outubro, que ante o Xulgado do Contencioso-Administrativo nº.1 de A Ferrol, NARONTEC GESTIÓN S. L., interpuxo recurso contencioso-administrativo contra o acordo adoptado pola Xunta de Goberno Local do Concello de Mugardos no que se desestiman as alegacións formuladas pola demandante no trámite de audiencia do expediente de resolución do contrato da obra “Renovación del Alumbrado Exterior del Vial Funcional de la Avda. Seixo sita en el Concello de Mugardos (Expte.2017/C002/000036)”. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Nº 1 de Ferrol, rúa Coruña nº 55, 2ª planta, 15.401 Ferrol. Mugardos, 28 de novembro de 2018 A ALCALDESA, Asdo) MARÍA DEL PILAR DÍAZ OTERO.
04/12/2018 | Administración LocalMunicipal
Ribeira
Padrón e lista cobratoria do prezo público da escola municipal de teatro, curso: 2018-2019

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria do prezo público da escola municipal de teatro, curso: 2018-2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 21 de novembro de 2018 ao 31 de xaneiro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 21 de novembro de 2018. O alcalde, Manuel Ruiz Rivas.